1(3)

mm mfi

Päivämäära

Dnro
1513/044/2007

15.6.1007

.

Oikeusministeriö
,5

Viite Lausuntopyyntö 5.4.2007	c	rk
Asia LAUSUNTO RANGAISTUSMÄÄRÄYS- JA RIKESAKKOTYÖRYHMÄN MIETINNÖISTÄ
Maa- ja metsätalousministeriö esittää pyydettynä lausuntonaan seuraavaa.

Oikeusministeriön asettama työryhmä on laatinut tuomioistuinten ulkopuolella tapahtuvaa rikosasioiden summaarista käsittelyä koskevan lainsäädäntöesityksen. Rangaistusmääräys- ja rikesakkomääräysmenettelystä annetut lait ehdotetaan korvattaviksi sakko- ja rikesakkomääräysmenettelystä annettavalla lailla. Muutokset johtuvat osittain perustuslain edellyttärnistä tarkistustarpeista. Sisällöllisesti maa- ja metsätalousministeriön hallinnonalalla rikesakolla rangaistaviin tekoihin ei ehdoteta muutoksia. Maa- ja metsätalousministeriö esittää kommenttej a ja tarkistusehdotuksia lainsäädäntöesityksen kalastuksenhoitomaksua koskevaa rikesakkoa ja erätarkastaj an toimivaltuuksia koskeviin säännöksiin.
Kalastuksenhoitomaksua koskeva rikkomus.

Esityksessä esitetään myös säädettäväksi laki rikesakkorikkomuksista, jossa säädettäisiin kattavasti kaikista niistä teoista, joista voidaan rangaistukseksi määrätä ainoastaan rikesakko. Säädöstaso nostettaisiin asetuksesta lakiin. Kyseisen lakiesityksen 13 §:ssä säädettäisiin kalastuksenhoitomaksua tai viehekalastusmaksua koskevasta rikkomuksesta. Asiasisällöllisesti säädös säilyisi nykyisenlaisena, mutta kyseinen teonkuvaus ja viittaus kalastuslain 108 §:stä poistettaisiin tarpeettomana. Maa- ja metsätalousministeriöllä ei ole huomauttamista esityksen suhteen.

Mikäli mandollista, tulisi edellä mainitusta kalastuksenhoitomaksua tai viehekalastusmaksua koskevasta rikkomuksesta säätää korkeampi rikesakko kuin 50 euroa, jonka "pelotevaikutus" nykyaikana suhteutettuna maksujen suuruuteen (20+27 euroa) on hyvin lievä. Tätä tukee Riista-ja kalatalouden tutkimuslaitoksen tuore Suomi kalastaa 2005-kyselytutkimus, jonka mukaan vain 43 % maksuvelvollisista oli suorittanut kalastuksenhoitomaksun. Tutkimustulos osoittaa, että suurin osa (57 %) maksuvelvollisista vapaa-ajankalastajista suhtautuu kalastuksenhoitomaksuun välipitämättömäsi sekä pitää kiinnijäämisen riskiä pienenä tai rangaistusta vähäpätöisenä.

A MAA- JA METSATALOUSMINISTERIO PL 30, 00023 VALTIONEUVOSTO (Helsinki) puh. (09) 16001 • faksi (09) 160 54285

JORD- OCH SKOGSBRUKSMINISTERIET
•	PB 30, 00023 STATSRADET (Helsingfors)
•	tfn (09) 16001 • fax (09) 160 54285

, MINISTRY OF AGRICULTURE AND FORESTRY
•	PO Box 30, FI-00023 GOVERNMENT, Finland (Helsinki)
•	tel. +358 9 16001 • fax +358 9 160 54285

2

Erätarkastajan toimivaltuudet.
Metsähallituksen erävalvonnasta annetun lain mukaan erätarkastajalla on oikeus laissa tarkemmin säädetyissä tapauksissa ja tarkemmin säädetyin edellytyksin määrätä rikesakkomenettelystä annetussa laissa tarkoitettu rikesakko ja antaa rangaistusmääräysrnenettelystä annetussa laissa tarkoitettu rangaistusvaatimus. Toisin sanoen voimassa olevan lain mukaan erätarkastaj an toimivaltuudet vastaavat pääsääntöisesti menettelyllisesti poliisimiehen, tullimiehen ja rajavartiomiehen toimivaltuuksia.

Työryhmä esittää, että rikesakkomenettelystä ja rangaistusmääräysmenettelystä annetut lait korvattaisiin sakko- ja rikesakkornääräysmenettelystä annettavalla lailla. Esityksen mukaan rangaistusmääräys korvautuisi enintään 20 päiväsakon rangaistukseen johtavissa tapauksissa valvontaa suorittavan virkamiehen (poliisimies, tullimies ja rajavartiomies) antamalla sakkomääräyksellä ja vakavammissa tapauksissa syyttäjän sakkornääräyksellä, jota edeltäisi valvontaa suorittavan virkamiehen sakkovaatimus.

Työryhmä esittää Metsähallituksen erävalvonnasta annettua lakia muutettavaksi niin, että erätarkastajalla olisi laissa tarkemmin säädetyissä tapauksissa ja säädetyin edellytyksin oikeus antaa enintään 20 päiväsakon sakkorangaistusta koskeva sakkovaatimus. Esityksen mukaan erätarkastaj an sakkovaatimuksen perusteella virallinen syyttäjä voisi antaa syyttäjän sakkomääräyksen. Erätarkastajalla ei siis esityksen mukaan olisi oikeutta antaa sakkomääräystä, toisin kuin poliisimiehellä, tullimiehellä ja rajavartiomiehellä. Työryhmä on perustellut menettelylaista poikkeavaa Metsähallituksen erävalvonnasta annetun lain muutosesitystään ilmeisesti sillä, että erävalvontaa koskevasta lainsäädännöstä ei olisi karttunut riittävästi soveltamiskokemusta.

Maa- ja metsätalousministeriö toteaa, että ennen Metsähallituksen erävalvonnasta annetun lain säätämistä erätarkastajat hoitivat erävalvontatehtäviä sisäasiainministeriön myöntämien erityisten poliisivaltuuksien nojalla. Ennen perustuslain säätämistä erätarkastajilla katsottiin olevan oikeus myös rikesakon ja rangaistusvaatimuksen antamiseen. Maa- ja metsätalousministeriö katsoo, että Metsähallituksen erävalvontatehtävien hoidosta on siten jo aiemmin runsaasti kokemusta ja että Metsähallitus on suoriutunut näistä tehtävistä hyvin.

Maa- ja metsätalousministeriö katsoo, että työryhmän esitys johtaisi seuraamusten määräämistä koskevan menettelyn monimutkaistumiseen. Esitys ei myöskään tosiasiallisesti parantaisi rikkomuksesta epäillyn oikeusturvaa, koska ehdotetun menettelylain 8 §:n mukaan rikkomuksen selvittämiseksi toimitettaisiin vain esitutkintalain 44 §:n mukainen suppea esitutkinta, jossa selvitettäisiin ainoastaan ne seikat, jotka ovat välttämättömiä sakkovaatimuksen, sakkomääräyksen, rikesakkornääräyksen tai rangaistusvaatimuksen antamista varten. Sakkomääräystä antava syyttäjä joutuisi siten tosiasiallisesti tukeutumaan asiassa kertyneeseen vähäiseen asiakirja-aineistoon.

Metsähallituksen erävalvonnasta annetun lain 2 §:ssä erävalvonnalla tarkoitetaan metsästystä, kalastusta, luonnonsuojelua, luonnonvaraisten eläinten kohtelua, avotulentekoa, roskaamista, maastoliikennettä, vesiliikennettä sekä ampuma-aseita ja ampumatarpeita koskevien säännösten noudattamisen valvontaa. Erätarkastajat ovat erävalvonta-asioiden asiantuntijoita ja useissa tapauksissa erätarkastajat ovat pyynnöstä antaneet poliisille ja rajavartiolaitokselle virka-apua erävalvontaa koskevissa tai siihen läheisesti liittyvissä asioissa.

4

3
Maa- ja metsätalousministeriöllä ei ole ollut huomautettavaa Metsähallituksen erävalvonnasta annetun lain mukaisen toiminnan lainmukaisuudesta tai asianmukaisuudesta. Sisäasiainministeriöstä saadun tiedon mukaan myöskään lääninhallituksilla ei ole ollut huomautettavaa erävalvontaan kuuluvien toirnivaltuuksien käytöstä.

Edellä olevaan viitaten maa- ja metsätalousministeriö esittää, että työryhmämietintöön sisältyvää luonnosta laiksi Metsähallituksen erävalvonnasta annetun lain 14 §:n muuttamisesta tarkistettaisiin niin, että erätarkastaja saisi oikeuden antaa sakkomääräyksen. Lisäksi Maa- ja metsätalousministeriö toteaa, että mainitun lakiluonnoksen otsikossa on kirjoitusvirhe, koska siinä Metsähallitus on kirjoitettu pienellä alkukirjaimella.
Kansliapäällikkö	Jarmo Vaitonen
Vanhempi hallitussihteeri	istb iltu TIEDOKSI Osastot